มันนี่ทูเดย์
ออมสินลดภาระหนี้ครู
13 ก.ย. 2559

ออมสินลดภาระหนี้ครู
รายงานข่าวจากธนาคารออมสิน เปิดเผยว่า วันที่ 14 ก.ย.นี้ นายอภิศักดิ์ ตันติวรวงศ์ รมว.คลัง และ พล.อ.ดาว์พงษ์ รัตนสุวรรณ รมว.ศึกษาธิการ เป็นประธานในพิธีลงนามบันทึกข้อตกลงร่วมมือโครงการลดภาระหนี้ข้าราชการครูและบุคลากรทางการศึกษา ระหว่างกระทรวงศึกษาธิการกับกระทรวงการคลัง ทั้งนี้ ล่าสุดธนาคารออมสินมีครูประมาณ 4 แสนรายที่เป็นหนี้ คิดเป็นวงเงิน 5 แสนล้านบาท
กอช.ร่วมมือออมอย่างยั่งยืน
นายสมพร จิตเป็นธม เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช.ร่วมกับสันนิบาตเทศบาลจังหวัดแม่ฮ่องสอน ธนาคารข้าวตามแนวพระราชดำริ และสถาบันการเงินชุมชนบ้านทุ่งรวงทอง ลงนาม “บันทึกข้อตกลงความร่วมมือวิถีการออมอย่างยั่งยืนตามแนวเศรษฐกิจพอเพียง” เพื่อเป็นการส่งเสริมและสร้างวินัยการออมเงินเพื่อไว้ใช้ในวัยชรากับประชาชน และสนับสนุนให้ประชาชนได้รับประโยชน์จากการออมเงินไว้ใช้ในวัยชรา